Public procurement notice: Prior Information Notice Without Call For Competition
Published: 2025-09-24
Buyer: Länsi-Uudenmaan hyvinvointialue
Country: FI
Region: FI1B1
Contract type: Supplies
CPV classification: 35121000: Security equipment | 48000000 | 72600000
Submission deadline: 2025-11-28

Technical requirements: Tämä ei ole hankintailmoitus tai tarjouspyyntö, vaan tietopyyntö, jolla hankintayksikkö tekee markkinakartoitusta potentiaalisista tarjoajista ja markkinoilla olevista ratkaisuista hankintatarvettaan varten. Markkinakartoituksella saatuja tietoja käytetään tulevan hankinnan valmistelussa.

Länsi-Uudenmaan hyvinvointialueella (LUVN) on tarve hankkia hyvinvointialueen asukkaiden käyttöön kotiin vietävää teknologiaa sekä hälytysjärjestelmä, joka ottaa vastaan em. teknologian tuottamia hälytyksiä. 

Länsi-Uudenmaan hyvinvointialue on kokoamassa ja käynnistämässä omana toimintana ns. Turva-auttamispalvelua, jonka tavoitteena on mahdollistaa ja tukea asiakkaiden itsenäistä selviytymistä omassa kodissaan ympäri vuorokauden.  Keskeisenä elementtinä Turva-auttamispalvelussa on siinä hyödynnettävät kotiin tai kodinomaisiin palveluihin vietävä teknologia, ja niiden tuottamien hälytysten vastaanottojärjestelmä. 

LUVN haluaa tällä tietopyynnöllä kartoittaa markkinoilla olevia, sosiaali- ja terveydenhuoltoon soveltuvia, kotiin vietäviä asiakkaan turvaa varmistavia teknologiaratkaisuja ja näihin liittyvien hälytysten vastaanottoon soveltuvia ratkaisuja. 

Länsi-Uudenmaan hyvinvointialue arvioi tarpeidensa mukaisen hankintakokonaisuuden muodostuvan seuraavista osista, mutta kokonaisuudessa voi tapahtua muutoksia:

- Asiakkaan turvaksi kotiin asennettava teknologia (esim. sensorit, anturit, rannekkeet) sekä näiden huolto- ja varalaitepalvelut

- Turvahälytyskeskusjärjestelmä ja siihen mahdollisesti liittyvät mobiiliohjelmistot

- Palvelun käyttöönottoprojekti

- Teknologian ja hälytyskeskusjärjestelmän jatkuvat palvelut, tuki ja ylläpito ja huoltopalvelut

- Sopimuksenaikaiset, edellä mainittuun teknologiaan ja sen hyödyntämiseen sekä käyttöön liittyvät asiantuntijapalvelut tilaajan tarpeen mukaan

Hankintatarpeidensa täsmentämisen, hankinnan suunnittelun ja kilpailutusasiakirjojen laadinnan tueksi Länsi-Uudenmaan hyvinvointialue haluaa käydä markkinavuoropuhelua hankintatarvetta vastaavia ratkaisuja tarjoavien toimittajien kanssa. Markkinavuoropuhelulla hyvinvointialue toivoo saavansa tietoa yleisesti markkinoilla olevista hankinnan kohteen mukaisista ratkaisuista.  Olemme kiinnostuneita ratkaisuistanne ja palveluistanne liittyen kotona asumista tukevaan turvateknologiaan ja siitä, miten ratkaisut ohjaavat hälytykset turvahälytysten vastaanottojärjestelmään ja mitä ominaisuuksia vastaanottojärjestelmä sisältää. Haluamme myös tietää, millaista tietoa järjestelmänne tuottaa ammattilaiselle asiakkaalle tarjottavien palvelujen suunnittelun tueksi hälytystiedon lisäksi.

Toimittajia pyydetään ilmoittautumaan mukaan markkinavuoropuheluun sähköpostilla osoitteeseen: hankinta@luvn.fi Ilmoittautuminen pyydetään lähettämään 3.10.2025 klo 12 mennessä. Ilmoittautuminen tulee otsikoida seuraavasti: “Kodin turvapalvelulaitteet ja hälytysten vastaanottojärjestelmä”

Sähköpostiviestin sisällöksi riittää toimittajan nimi sekä toimittajan yhteyshenkilön yhteystiedot. LUVN on yhteydessä mukaan ilmoittautuneiden toimittajien yhteyshenkilöihin sopiakseen markkinavuoropuhelun toteuttamisesta. Hyvinvointialueen suunnitelmien mukaan markkinavuoropuheluun tulisi sisältymään sekä keskustelutilaisuuksia että kirjallisen materiaalin vaihtoa, mutta täsmällinen vuoropuhelun aikataulu täsmentyy myöhemmin. Tilaaja varaa itselleen mahdollisuuden järjestää kirjallisen materiaalin kommentoinnin lisäksi kahdenkeskisiä markkinavuoropuhelukeskusteluja. Tilaaja varaa oikeuden valita sopivan määrän Toimittajia kahdenkeskisiin keskusteluihin kirjallisten vastauksien perusteella. Kahdenkeskisten keskustelujen ajankohdista sovitaan erikseen Toimittajien kanssa.

Markkinakartoitusilmoitus ei velvoita hankintayksikköä toteuttamaan varsinaista hankintamenettelyä. Markkinakartoitusilmoituksessa esitetty hankinnan kuvaus ja hankintamenettelyn arvioitu aikataulu sekä muut tiedot ovat alustavia ja suuntaa-antavia ennakkotietoja. Yritysten vastaaminen tai vastaamatta jättäminen ei estä mahdolliseen hankintamenettelyyn osallistumista. Osallistumisesta ei makseta korvausta. Hankintayksikkö käsittelee ilmoittautuneiden yritysten antamia tietoja luottamuksellisesti, eikä yritysten nimiä tai muita tietoja ei julkaista.